**?ntrupare**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din slava Ta cereasca Te coboara,

Spre Bethleemul sufletului meu

Si-n staulul smereniei, Fecioara,

Intrand, sa nasti pe unul Dumnezeu.

Sa-L infasori in cantece de slava,

Ca-n scutece subtiri de bumbacel;

Si ca-ntr-o iesle plina de otava,

In pacea Duhului sa-L culci pe El.

Pleca-vor magii, soli din alta zare,

Calauziti de focul alb de stea,

S-aduca nou prinos de inchinare,

La staulul smereniei, Doamna mea.

Ci eu voi pune-n mana lor batrana

Tot aurul cuvantului istet;

Voi fauri din versul meu, Stapana,

In jarul gandului comori de pret.

Caldura rugaciunilor de seara

Va-nfierbanta cadelnitele reci:

Tamaia magilor va arde iara,

Cu fum de proslavire pana-n veci.

Si ca sa fie plina daruirea,

Voi presara in visteria lor,

Cu boabele de smirna grea, iubirea,

Cea fara de prihana si cu dor.

Stiu ca nu-s vrednica, Fecioara,

Sa-ti fiu in noapte acoperamant;

Ci-n mila Ta din ceruri Te coboara,

Sa nasti in duhul meu pe unul Sfant.